title: Pasau recient
text: O pasau recient (passé récent), ye un tiempo perifrastico d'o francés que se fa con o verbo venir seguiu d'a preposición de y d'o infinitivo d'o verbo que se conchuga. Indica sin precisión de tiempo una acción pasada fa poco. Puede presentar-se conchugau en present u en pasau imperfecto d'indicativo.
  
  Emplego 
  O suyo emplego tipico sustituye a lo passé composé quan s'indica una acción que ha acabau fa relativament poco tiempo. O mesmo se puede decir en relación a lo pasau plusquamperfecto d'indicativo, que ye sustituito por este tiempo perifrastico conchugau en pasau imperfecto (venait de + infinitivo).
  
  O suyo equivalent en aragonés ye a perifrasi verbal perfectiva acabar de:
  Antonia vient d'étendre le linge.
  Antonia acaba d'estender.
  Je venais de faucher quand il a commencé à pleuvoir.
  Acababe de dallar quan se metió a plever.
  
  Referencias
  
  Bibliografía 
   Gramática francesa. Larousse Editorial, S.A, 2000.
   Ludivine Glaud, Yves Loiseau, Elise Merlet: Grammaire essentielle du françáis. B1. Les Éditions Didier, 2015.
  
  Se veiga tamién 
  Perifrasis verbals aspectuals en aragonés.
  
  Tiempos perifrasticos en francés